Τζον Μιλς

Ο σερ Τζον Μιλς (Αγγλικά: John Mills, πραγματικό όνομα: Λιούις Έρνεστ Γουοτς Μιλς, 22 Φεβρουαρίου 190823 Απριλίου 2005)Brian McFarlane, "Mills, Sir John Lewis Ernest Watts (1908–2005)", Oxford Dictionary of National Biography, Oxford University Press, Jan 2009 available online. Retrieved 28 August 2012. ήταν Άγγλος ηθοποιός που εμφανίστηκε σε περισσότερες από 120 ταινίες σε μια καριέρα επτά δεκαετιών. Διέπρεψε στον κινηματογράφο ως ελκυστικός Βρετανός που συχνά απεικόνιζε τραυματισμένους ήρωες πολέμου. Το 1971, έλαβε Όσκαρ Β' Ανδρικού Ρόλου για την ερμηνεία του στην ταινία Η κόρη του Ράιαν.

Για τη δουλειά του στον κινηματογράφο, ο Μιλς χρίστηκε ιππότης από την Ελισάβετ Β΄ του Ηνωμένου Βασιλείου το 1976. Το 2002, ονομάστηκε θρύλος της Disney από την εταιρεία The Walt Disney Company.

 Τα πρώτα χρόνια 
Ο Τζον Μιλς γεννήθηκε στις 22 Φεβρουαρίου 1908 στο Βόρειο Έλμαμ του Νόρφολκ. Ήταν γιος της Ίντιθ Μιλς (το γένος Μπέικερ), λογίστριας σε θέατρο, και του Λιούις Μιλς, καθηγητή μαθηματικών. Πέρασε τα πρώτα του χρόνια στο χωριό Μπέλτον όπου ο πατέρας του ήταν διευθυντής του τοπικού σχολείου. Ένιωσε για πρώτη φορά τη συγκίνηση της παράστασης σε μια συναυλία στο σχολείο όταν ήταν έξι ετών. Έπειτα έζησε σε ένα λιτό σπίτι στο Φίλιξστοου του Σάφολκ, μέχρι το 1929. Η μεγαλύτερη αδερφή του ήταν η Ανέτ Μιλ, παρουσιάστρια της εκπομπής Muffin the Mule στην τηλεόραση του BBC (1946–55).

Φοίτησε στα σχολεία Balham Grammar του Λονδίνου, Sir John Leman High στο Μπεκλς και Norwich High School for Boys, όπου λέγεται ότι τα αρχικά του είναι ακόμη σκαλισμένα στο πλάι του κτηρίου. Όταν άφησε το σχολείο εργάστηκε ως υπάλληλος σε μια εταιρεία που έκανε εμπόριο καλαμποκιού, την R & W Paul & Sons, στο Ίπσουιτς. Στη συνέχεια, βρήκε δουλειά στο Λονδίνο ως εμπορικός αντιπρόσωπος της Sanitas Disinfectant Company.

 Στρατιωτική θητεία 
Τον Σεπτέμβριο του 1939, κατά την έναρξη του Β' Παγκοσμίου Πολέμου, ο Μιλς κατατάχθηκε στον Βρετανικό Στρατό, στο Βασιλικό Σώμα Μηχανικών. Αργότερα έγινε ανθυπολοχαγός, αλλά το 1942 έλαβε απολυτήριο λόγω έλκους στομάχου.

 Καριέρα 

 Τα πρώτα βήματα 
Ο Μιλς άρχισε να ενδιαφέρεται για την υποκριτική, κάνοντας το επαγγελματικό του ντεμπούτο στον Ιππόδρομο του Λονδίνου στο The Five O'Clock Girl το 1929.

Στη συνέχεια, ο έπιασε δουλειά σε έναν θεατρικό θίασο που περιόδευσε στην Ινδία, την Κίνα και την Άπω Ανατολή παίζοντας μια σειρά από έργα. Ο Νόελ Κάουαρντ τον είδε να εμφανίζεται σε μια παραγωγή του Journey's End στη Σιγκαπούρη και έγραψε στον Μιλς συστατική επιστολή για να τη χρησιμοποιήσει στο Λονδίνο.

Επιστρέφοντας στο Λονδίνο, ο Μιλς πρωταγωνίστησε στις επιθεωρήσεις The 1931 Revue, Coward's Cavalcade (1931) Words and Music (1932), η δεύτερη από τις οποίες ήταν του και Νόελ Κάουαρντ.

Έκανε το κινηματογραφικό του ντεμπούτο στο The Midshipmaid (1932). Εμφανίστηκε επίσης στο The Ghost Camera (1933) με την Άιντα Λουπίνο και στο Britannia of Billingsgate (1934).

Ο Μιλς προήχθη σε πρωταγωνιστικούς ρόλους στην κωμωδία A Political Party (1934). Επίσης έπαιξε σε αρκετές ταινίες μικρού μήκους της εποχής. Ανέβασε στο θέατρο το Jill Darling (1934) και ήταν ένα από τα πολλά ονόματα του Royal Cavalcade (1935).

 Ταινίες μεγάλου μήκους 
Ο Μιλς είχε πρωταγωνιστικό ρόλο στην ταινία Η ναυμαχία των Φόκλαντ (1935), ενώ έπαιξε και έναν ακόμη εξαιρετικό ρόλο ως λόρδος Γκίλφορντ Ντάντλεϊ στο Tudor Rose (1936). Έκανε το Aren't Men Beasts (1936) στο θέατρο και εργάστηκε για τον σκηνοθέτη του Χόλιγουντ Ραούλ Γουόλς στο Εις την υπηρεσίαν της Α.Μ. (1937).

Ο Mills πρωταγωνίστησε στο The Green Cockatoo (1937) και εμφανίστηκε στην εξαιρετικά δημοφιλή κινηματογραφική εκδοχή του Αντίο, ωραία νιάτα (1939), δίπλα στον Ρόμπερτ Ντόνατ.

 Β' Παγκόσμιος Πόλεμος 
Στο Ολντ Βικ, ο Μιλς πήρε μέρος στις παραστάσεις Όνειρο Θερινής Νυκτός (1939), Τα λάθη μιας νύχτας (1939) και Άνθρωποι και ποντίκια (1939–40). Κατατάχθηκε στο στρατό το 1939, αλλά κατά καιρούς γύριζε ταινίες με άδεια. Επέστρεψε στον κινηματογράφο με την ταινία Old Bill and Son (1940), ενώ έπαιξε και στην πολεμική ταινία Cottage to Let (1941). Ο Μιλς ήταν ένα από τα πολλά ονόματα της πολεμικής ταινίας The Big Blockade (1942).

Έπαιξε στο Men in Shadow (1942) στο θέατρο, σε σενάριο της γυναίκας του και έλαβε αναγνώριση για την ερμηνεία του στο Ναυάγιο στα νερά της Κρήτης (1942) του Νόελ Κάουαρντ, που είχε τεράστια επιτυχία. Ο Μιλς έπαιξε έναν δεύτερο ρόλο στο The Young Mr. Pitt (1942) ως Γουίλιαμ Γουίλμπερφορς δίπλα στον Ρόμπερτ Ντόνατ. Απολύθηκε από τον στρατό το 1942.

 Άνοδος 
Η άνοδος του Μιλς ξεκίνησε όταν πήρε τον πρωταγωνιστικό ρόλο στην ταινία με υποβρύχια Καταδυόμεθα (1943). Ήταν πρωταγωνιστής στο Για μια χαρούμενη ζωή (1944), σε σκηνοθεσία του Ντέιβιντ Λιν που βασίστηκε σε ένα θεατρικό έργο του Νόελ Κάουαρντ.

Επίσης δημοφιλής ήταν η ταινία Ο λιποτάκτης (1945), στην οποία ο Μιλς έπαιζε δίπλα στον Στιούαρτ Γκρέιντζερ. Ο Μιλς έπαιξε έναν πιλότο στο Ο δρόμος προς τ' άστρα (1945) σε σενάριο του Τέρενς Ράτιγκαν που είχε μεγάλη επιτυχία στη Βρετανία.

Ο Μιλς έκανε τη μεγαλύτερη επιτυχία του μέχρι σήμερα ως Πιπ στοιςΜεγάλες προσδοκίες (1946), σε σκηνοθεσία του Ντέιβιντ Λιν. Ήταν η τρίτη μεγαλύτερη επιτυχία στη Βρετανία εκείνη τη χρονιά και ο Μιλς ψηφίστηκε έκτο πιο δημοφιλές αστέρι.

Λιγότερο επιτυχημένο ήταν το Πριν σβήσουν οι αναμνήσεις (1947) που χρησιμοποίησε Αμερικανούς συγγραφείς και σκηνοθέτες,Richard B. Jewell, Slow Fade to Black: The Decline of RKO Radio Pictures, Uni of California, 2016 ενώ η Απόγνωσις (1947) ήταν ένα μέτρα δημοφιλές θρίλερ.

Ο Μιλς έπαιξε τον φερώνυμο ρόλο στο Σκοτ, ο άρχων του Πόλου (1948), μια βιογραφική ταινία για τον Ρόμπερτ Φάλκον Σκοτ. Ήταν η τέταρτη ταινία με τις περισσότερες προβολές της χρονιάς στη Βρετανία και ο Μιλς ψηφίστηκε το όγδοο μεγαλύτερο αστέρι σε μια δημοσκόπηση.

 Παραγωγός 
Ο Μιλς έγινε παραγωγός με το The History of Mr Polly (1949) από το μυθιστόρημα Η iστορία του κυρίου Πόλι του Χ. Τζ. Γουέλς. Ο Μιλς δήλωσε ότι ήταν η αγαπημένη του ταινία. Στη συνέχεια, έκανε την παραγωγή και στην ταινία Αμαρτίαι γονέων (1949), όπου έπαιξε και έναν μικρό ρόλο. Περισσότερο άρεσε στον κόσμο το Ήρωες των βυθών (1950). Η αμοιβή του Μιλς ήταν τότε 20.000 λίρες ανά ταινία.

 Παρακμή 
Μετά το Ήρωες των βυθών, ο Μιλς έκανε ένα διάλειμμα σχεδόν δύο ετών. Οι ταινίες που γύρισε κατά την επιστροφή του δεν ήταν δημοφιλείς: Ασύλληπτος δολοφόνος (1951), Ιππότης δολοφόνος (1952), όπου μαζί με τον Ντερκ Μπόγκαρντ έπαιζαν ένδρες του Ιρλανδικού Δημοκρατικού Στρατού, και Η φλόγα της εκδικήσεως (1953).

 Αναβίωση δημοτικότητας 
μικρογραφία| Ο Μιλς (μέση) με τους Άλαστερ Σιμ και Ιβόν Μίτσελ στο Escapade (1955)|280x280εσ
Ο Μιλς ξανάκανε επιτυχία μετά από πολλά χρόνια με την Εκλογή του Χόμπσον (1954), σε σκηνοθεσία Ντέιβιντ Λιν. Εμφανίστηκε επίσης στην πολεμική ταινία The Colditz Story (1955).

Ο Μιλς έπαιξε έναν δεύτερο ρόλο στην ταινία Το τέλος ενός έρωτα (1955) της Metro-Goldwyn-Mayer, με την Ντέμπορα Κερ και τον Βαν Τζόνσον. Περισσότερο άρεσε στη Βρετανία μια άλλη πολεμική ιστορία, το Βυθίσατε το Τίρπιτς (1955). Αυτή ήταν η έκτη πιο δημοφιλής ταινία στο βρετανικό box office εκείνη τη χρονιά και βοήθησε τον Μιλς να γίνει το πέμπτο πιο δημοφιλές αστέρι στη χώρα.

Μετά το Escapade (1955), ο Μιλς γύρισε τη δημοφιλή στρατιωτική κωμωδία Ναπολιτάνικες περιπέτειες (1956), μια από τις μεγαλύτερες επιτυχίες του 1956. Στην ίδια λίστα ήταν και μια άλλη κωμωδία του Μιλς, το It's Great to Be Young (1956).

Ο Μιλς έπαιξε έναν δεύτερο ρόλο ως αγρότης στο Πόλεμος και ειρήνη (1956) και έκανε μια cameo εμφάνιση στο Ο γύρος του κόσμου σε 80 μέρες (1956).

Ο Μιλς εμφανίστηκε στα θρίλερ Ένα έγκλημα χωρίς ίχνη (1957) και Η συμμορία του κόκκινου κύκλου (1957). Πιο δημοφιλείς στο κοινό ήταν οι πολεμικές ταινίες: Δουνκέρκη (1958), δεύτερη πιο δημοφιλής ταινία της χρονιάς στη Βρετανία, Σταυροί στην έρημο (1958) και Κατάσκοποι του Γιβραλτάρ (1958).
μικρογραφία|Ο Μιλς με την Μπρουκ Σιλντς στην ταινία Σαχάρα (1983)|280x280εσ
Στο αστυνομικό δράμα Δύο μάτια είδαν το έγκλημα του 1959, ο Μιλς έπαιζε έναν αστυνομικό που ερευνούσε έναν φόνο που έχει δει μια νεαρή κοπέλα. Η κόρη του Χέιλι πήρε τον ρόλο και έλαβε εξαιρετικές κριτικές.

Ο Μιλς πήγε στην Αυστραλία για να παίξει έναν εργάτη ζαχαροκάλαμου στην ταινία Ο πόθος δεν τελειώνει ποτέ (1959) που χρηματοδοτήθηκε από το Χόλιγουντ. Η ταινία είχε κακή απήχηση τόσο στους κριτικούς και όσο και εμπορικά.

Καλύτερη σε αποδοχή ήταν η ταινία Οι αντίπαλοι (1960), ένα στρατιωτικό δράμα με συμπρωταγωνιστή τον Άλεκ Γκίνες. Η ερμηνεία του Μιλς του χάρισε το Βραβείο Καλύτερου Ηθοποιού στο Διεθνές Φεστιβάλ Κινηματογράφου Βενετίας.

Ο Γουόλτ Ντίσνεϊ είδε το Δύο μάτια είδαν το έγκλημα και πρόσφερε στη Χέιλι Μιλς τον πρωταγωνιστικό ρόλο στην Pollyanna (1960). Ο Ντίσνεϊ πρόσφερε επίσης στον Τζον Μιλς τον πρωταγωνιστικό ρόλο στην ταινία περιπέτειας Οικογένεια Ελβετών Ροβινσώνων (1960), η οποία γνώρισε τεράστια επιτυχία.

Η εταιρεία Rank επέμενε να παίξει ο Μιλς τον ρόλο του ιερέα στο Η μοίρα τους ήταν γραμμένη με αίμα (1961) δίπλα στον Ντερκ Μπόγκαρντ. Ο Μιλς έπαιξε επίσης στο διαφυλετικό δράμα Πυρετός στους δρόμους (1961) και στην ιταλοβρετανική πολεμική ταινία Ναυμαχία στη Μεσόγειο (1962).

Ο Μιλς γύρισε μια κωμωδία με τον Τζέιμς Μέισον, το Tiara Tahiti (1962) και έπαιξε έναν δεύτερο ρόλο στο Κηλίδες που δεν έσβησε ο χρόνος (1964) με πρωταγωνίστρια την Ντέμπορα Κερ.

Μετά από μια cameo εμφάνιση στην πολεμική ταινία Επιχείρηση «Σταυρωτό βέλος» (1965), ο Μιλς γύρισε μια τρίτη ταινία με την κόρη του, με τίτλο Το πρώτο ξύπνημα (1965). Έκανε μία ακόμη cameo εμφάνιση στην ταινία Τον λέγανε "βασιλιά" (1965) και στη συνέχεια έπαιξε στο 13.000.000 δολλάρια ζητούν κληρονόμο (1966) δίπλα στους Μάικλ Κέιν και Ραλφ Ρίτσαρντσον. Ο Μιλς έπαιξε τον κινηματογραφικό πεθερό της Χέιλι στην στην Πρώτη νύχτα του γάμου (1966). Στη συνέχεια τη σκηνοθέτησε στο Άγγελοι με λερωμένα πρόσωπα (1966), που βασίστηκε σε ένα σενάριο που έγραψε η γυναίκα του.

Ο Μιλς έγινε το θέμα της εκπομπής This Is Your Life σε δύο περιπτώσεις, για πρώτη φορά το 1960 έξω από τα Pinewood Studios και ξανά το 1983 στη σκηνή του θεάτρου Wyndham's του Λονδίνου. 

 Καρατερίστας 
Ο Μιλς άρχισε να κινείται σε ρόλους καρατερίστα δίπλα στον Χιου Ομπράιαν στο Ένας καουμπόι στην Αφρική (1967) και δίπλα στον Ροντ Τέιλορ στο Chuka (1967). Πήγε στην Ιταλία για ένα giallo με τίτλο Ο εκβιασμός (1968) στην επίσης ιταλική ταινία Η λαίδη της αμαρτίας (1968).

Ο Μιλς έκανε μια cameo εμφάνιση στο Αυτός ο υπέροχος πόλεμος (1969) του σκηνοθέτη Ρίτσαρντ Ατένμπορο και έπαιξε στο Ελεύθερος σαν τον άνεμο (1969). Πήγε στην Αυστραλία για να πρωταγωνιστήσει στο δράμα Η γυναίκα του καταδίκου (1970).

Για τον ρόλο του ως τρελός του χωριού στην Κόρη του Ράιαν (1970) -κάτι εντελώς διαφορετικό από το συνηθισμένο του στιλ- ο Μιλς κέρδισε Όσκαρ Β' Ανδρικού Ρόλου.

Έπαιξε στην Άπιστη (1971), στη συνέχεια ερμήνευσε δεύτερους ρόλους στις ταινίες Τα ταραγμένα χρόνια ενός γίγαντα (1972), Λαίδη Καρολίνα (1972) και Ο μαύρος χρυσός (1973) με τον Τζορτζ Σι Σκοτ και τη Φέι Ντάναγουεϊ.

Στη μικρή οθόνη, το 1974 ο Μιλς πρωταγωνίστησε στην τηλεοπτική δραματική σειρά έξι επεισοδίων The Zoo Gang, με θέμα μια ομάδα αντιστασιακών κατά τον Δεύτερο Παγκόσμιο Πόλεμο, μαζί με τους Μπράιαν Κιθ, Λίλι Πάλμερ και Μπάρι Μορς.

Στα τέλη της δεκαετίας του 1970 ο Μιλς μπορούσε ακόμα να παίρνει πρωταγωνιστικούς ρόλους σε ταινίες, όπως φαίνεται Σφαγή εν ψυχρώ (1975) με τους Τζορτζ Κένεντι και Ραφ Βαλόνε, Trial by Combat (1976) με τους Ντόναλντ Πλέζανς και Μπάρμπαρα Χέρσεϊ και Ο συνήγορος του διαβόλου (1977) με τη Στεφάν Οντράν. Επίσης, έπαιξε και δεύτερους ρόλους στις ταινίες του 1978 Ο επιθεωρητής Μάρλοου ξαναχτυπά! με τον Ρόμπερτ Μίτσαμ και Τα τριάντα εννέα σκαλοπάτια με τον Ρόμπερτ Πάουελ.

Ο πιο διάσημος τηλεοπτικός του ρόλος ήταν πιθανώς ως πρωταγωνιστής στο Quatermass του ITV το 1979. Ακολούθησε η κωμική σειρά Young at Heart (1980–82).

Στη μεγάλη οθόνη, ο Μιλς έπαιξε στις ταινίες Η επέλαση των Ζουλού (1979) με τους Μπαρτ Λάνκαστερ και Πίτερ Ο' Τουλ, Γκάντι (1982) με τους Μπεν Κίνγκσλεϊ και Τζον Γκίλγκουντ και Σαχάρα (1983) με την Μπρουκ Σιλντς.

 Τα τελευταία χρόνια 
Το 1986, ο Μιλς ανέβασε το The Petition στο θέατρο και την επόμενη χρονιά τον Πυγμαλίωνα στο Μπρόντγουεϊ. Έδωσε τη φωνή του στην ταινία κινουμένων σχεδίων Όταν φυσάει ο άνεμος (1986) στο Πιάστε το κορίτσι (1987) με τη Μαντόνα. Οι καλύτεροι τηλεοπτικοί του ρόλοι ήταν στις ταινίεςHarnessing Peacocks (1993) και Martin Chuzzlewit (1994). Ο Μιλς πρωταγωνίστησε επίσης στην κινηματογραφημένη εκδοχή του μιούζικαλ Cats το 1998.

Το 2000, ο Μιλς κυκλοφόρησε οικογενειακές του ταινίες σε ένα ντοκιμαντέρ με τίτλο Sir John Mills's Moving Memories, με συνεντεύξεις του ιδίου, των παιδιών του Χέιλι, Τζούλιετ και Τζόναθαν και του Ρίτσαρντ Ατένμπορο. Η παραγωγή και το σενάριο της ταινίας έγινε από τον Τζόναθαν Μιλς και περιλαμβάνει και πλάνα από ταινίες όπως το Σταυροί στην έρημο and Δουνκέρκη. Επιπλέον, η ταινία περιλαμβάνει πλάνα από το σπίτι πολλών φίλων του Μιλς και τους συναδέλφων του ηθοποιών, όπως οι Λόρενς Ολίβιε, Χάρι Άντριους, Γουόλτ Ντίσνεϊ, Ντέιβιντ Νίβεν, Ντερκ Μπόγκαρντ, Ρεξ Χάρισον και Τάιρον Πάουερ. Ο Μιλς έπαιξε έναν γοητευτικό ηλικιωμένο κύριο, επικεφαλής ενός μουσείου τέχνης στο Μπιν: Η υπέρτατη ταινία καταστροφής (1997). Η τελευταία εμφάνισή του στον κινηματογράφο ήταν στον ρόλο ενός αλήτη στη μικρού μήκους ταινία Lights 2.

 Προσωπική ζωή και θάνατος 
Η πρώτη σύζυγος του Μιλς ήταν η ηθοποιός Αϊλίν Ρέιμοντ. Παντρεύτηκαν το 1932 και χώρισαν το 1941. Η Ρέιμοντ αργότερα έγινε μητέρα του ηθοποιού Ίαν Όγκιλβι.

Η δεύτερη σύζυγός του ήταν η θεατρική συγγραφέας Μαίρη Χέιλι Μπελ. Ο γάμος τους, στις 16 Ιανουαρίου 1941, κράτησε 64 χρόνια μέχρι το θάνατο του Μιλς το 2005. Παντρεύτηκαν με μια βιαστική πολιτική τελετή, λόγω του πολέμου. Εξήντα χρόνια αργότερα παντρεύτηκαν σε εκκλησία. Έζησαν στο The Wick του Λονδίνου πολλά χρόνια. Πούλησαν το σπίτι στον μουσικό Ρόνι Γουντ το 1971 και μετακόμισαν στο Ντέναμ του Μπάκιγχαμσιρ.

Ο Μιλς και η Μπελ απέκτησαν δύο κόρες, την Τζούλιετ, πρωταγωνίστρια της τηλεοπτικής σειράς Nanny and the Professor και τη Χέιλι, παιδί-θαύμα της Disney που εμφανίστηκε στις ταινίες Pollyanna, Η αδελφή μου και εγώ και 6 μάτια είδαν τον δολοφόνο. Το ζευγάρι απέκτησε και έναν γιο, τον Τζόναθαν Μιλς, σεναριογράφο. Το 1947, ο Μιλς εμφανίστηκε με τις κόρες του στην ταινία Πριν σβήσουν οι αναμνήσεις. Οι τρεις του εμφανίστηκαν επίσης μαζί δεκαετίες αργότερα, σε ένα επεισόδιο της σειράς Το πλοίο της αγάπης του ABC, που προβαλλόταν και στην Ελλάδα από την ΕΡΤ μεταξύ 1977 και 1986. Ο εγγονός του Μιλς από τη Χέιλι, ο Κρίσπιαν Μιλς, είναι μουσικός, περισσότερο γνωστός για τη δουλειά του με το γκρουπ Kula Shaker.

Στα χρόνια που προηγήθηκαν του θανάτου του Τζον Μιλς, εμφανιζόταν στην τηλεόραση μόνο σε ειδικές περιστάσεις, καθώς η όρασή του είχε χαθεί σχεδόν εντελώς μέχρι το 1992. Μετά από αυτό, οι κινηματογραφικοί του ρόλοι ήταν μόνο καμέο. Έγραψε μια αυτοβιογραφία με τίτλο Up in the Clouds, Gentlemen Please, η οποία δημοσιεύτηκε το 1980 και σε δεύτερη έκδοση το 2001.

Ο Μιλς πέθανε στις 23 Απριλίου 2005 στο Ντέναμ του Μπάκιγχαμσιρ, σε ηλικία 97 ετών, μετά από εγκεφαλικό.Brian McFarlane, "Mills, Sir John Lewis Ernest Watts (1908–2005)", Oxford Dictionary of National Biography, Oxford University Press, Jan 2009 available online. Retrieved 28 August 2012.

Η λαίδη Μιλς πέθανε την 1η Δεκεμβρίου 2005. Και οι δυο τους τάφηκαν στην εκκλησία St Mary the Virgin Church.

 Τιμές 
Ο Μιλς τιμήθηκε με παράσημο του Τάγματος της Βρετανικής Αυτοκρατορίας το 1960. Το 1976 χρίστηκε ιππότης από τη βασίλισσα Ελισάβετ Β΄ του Ηνωμένου Βασιλείου.

Το 1999, σε ηλικία 91 ετών, ο Μιλς έγινε το γηραιότερο μέλος της φιλανθρωπικής ψυχαγωγικής αδελφότητας Grand Order of Water Rats.

Το 2002, ονομάστηκε Θρύλος της Disney από την εταιρεία The Walt Disney Company.

 Φιλμογραφία 
μικρογραφία| Αποτυπώματα του Μιλς από το 1985 στη Λέστερ Σκουέρ του Λονδίνου|280x280px
μικρογραφία|280x280px| Το Wick στο Ρίτσμοντ του Μείζονος Λονδίνου ήταν το σπίτι της οικογένειας επί σειρά ετών.
ΈτοςΠρωτότυπος τίτλοςΤίτλος στα ΕλληνικάΡόλοςΔεκαετία 19301932The MidshipmaidΓκολάιτλι1933The Ghost CameraΈρνεστ ΈλτονBritannia of BillingsgateΦρεντ Μπόλτον1934A Political PartyΤόνι ΣμίδερςThe River WolvesΠίτερ ΦαρέλThose Were the DaysΜπόμπι ΠόσκετThe LashΆρθουρ ΧότονBlind JusticeΡαλφ ΣάμερςDoctor's OrdersΡόνι Μπλέικ1935Car of DreamsΡόμπερτ ΜίλερRoyal CavalcadeνεοσύλλεκτοςBrown on ResolutionΗ ναυμαχία των ΦόκλαντΆλμπερτ ΜπράουνCharing Cross RoadΤόνι1936The First OffenceΤζόνι ΠένροουζTudor Roseλόρδος Γκίλφορντ Ντάντλεϊ1937O.H.M.S.Εις την υπηρεσίαν της Α.Μ.Μπερτ ΝτόσονThe Green CockatooΤζιμ Κόνορ1939Goodbye, Mr ChipsΑντίο, ωραία νιάταΠίτερ ΚόλεϊΔεκαετία 19401941Old Bill and SonΜπιλ ΜπάσμπαϊCottage to LetΠέρι1942The Black Sheep of WhitehallΜπόμπι ΤζέσοπThe Big BlockadeΤομIn Which We ServeΝαυάγιο στα νερά της ΚρήτηςΜπλέικThe Young Mr. PittΓουίλιαμ Γουίλμπερφορς1943We Dive at DawnΚαταδυθόμεθαΤέιλορ1944This Happy BreedΓια μια χαρούμενη ζωήΜπίλι Μίτσελ1945Waterloo RoadΟ λιποτάκτηςΤζιμ ΚόλτερThe Way to the StarsΟ δρόμος προς τ' άστραΠίτερ Πένροουζ1946Great ExpectationsΜεγάλες προσδοκίεςΠιπ1947So Well RememberedΠριν σβήσουν οι αναμνήσειςΤζορτζ ΜπόσγουελThe October ManΑπόγνωσιςΤζιμ Όκλαντ1948Scott of the AntarcticΣκοτ, ο άρχων του Πόλουκάπτεν Σκοτ1949The History of Mr PollyΆλφρεντ ΠόλιThe Rocking Horse WinnerΑμαρτίαι γονέωνΜπάσετΔεκαετία 19501950Morning DepartureΉρωες των βυθώνΆρμστρονγκ1951Mr Denning Drives NorthΑσύλληπτος δολοφόνοςΤομ Ντένινγκ1952The Gentle GunmanΙππότης δολοφόνοςΤέρενς Σάλιβαν1953The Long MemoryΗ φλόγα της εκδικήσεωςΦίλιπ Ντέιβιντσον1954Hobson's ChoiceΗ εκλογή του ΧόμπσονΓουίλι Μόσοπαντ1955The Colditz StoryΠατ ΡάιντThe End of the AffairΤο τέλος ενός έρωταΆμπερτ ΠάρκιςAbove Us the WavesΒυθίσατε το ΤίρπιτςΦρέιζερEscapadeΤζον Χάμπντεν1956The Baby and the BattleshipΝαπολιτάνικες περιπέτειεςΠάντσερ ΡόμπερτςWar and PeaceΠόλεμος και ειρήνηΠλάτων ΚαρατάγιεφAround the World in 80 DaysΟ γύρος του κόσμου σε 80 μέρεςαμαξάς στο ΛονδίνοIt's Great to Be Youngκύριος Ντινγκλ1957Town on TrialΈνα έγκλημα χωρίς ίχνηΜάικ ΧάλορανThe Vicious CircleΗ συμμορία του κόκκινου κύκλουδρ Χάουαρντ Λάτιμερ1958DunkirkΔουνκέρκηΜπινςIce Cold in AlexΣταυροί στην έρημοΆνσονI Was Monty's DoubleΚατάσκοποι του Γιβραλτάρταγματάρχης Χάρβεϊ1959Tiger BayΔύο μάτια είδαν το έγκλημαΓκράχαμSummer of the Seventeenth DollΟ πόθος δεν τελειώνει ποτέΜπάρνεϊΔεκαετία 19601960Tunes of GloryΟι αντίπαλοιΜπάζιλ ΜπάροουSwiss Family RobinsonΟικογένεια Ελβετών ΡοβινσώνωνΓουίλιαμ Ρόμπινσον1961The Singer Not the SongΗ μοίρα τους ήταν γραμμένη με αίμαπατήρ Μάικλ ΚίοThe Parent TrapΗ αδελφή μου και εγώβοηθός γκολφFlame in the StreetsΠυρετός στους δρόμουςΤζάκο Πάλμερ1962The ValiantΝαυμαχία στη Μεσόγειοπλοίαρχος ΜόργκανTiara TahitiΚλίφορντ Σάουθεϊ1964The Chalk GardenΚηλίδες που δεν έσβησε ο χρόνοςΜέιτλαντ1965Operation CrossbowΕπιχείρηση «Σταυρωτό βέλος»στρατηγός ΜπόιντThe Truth About SpringΤο πρώτο ξύπνημαΤόμι ΤάιλερKing RatΤον λέγανε "βασιλιά"Σμέντλεϊ / Τέιλορ1966The Wrong Box13.000.000 δολλάρια ζητούν κληρονόμοΦίνσμπεριThe Family WayΗ πρώτη νύχτα του γάμουΈζρα Φίτον1967Africa Texas StyleΈνας καουμπόι στην ΑφρικήΧέιζChukaΣτιούαρτ Βαλουά1968La morte non ha sessoΟ εκβιασμόςεπιθεωρητής Φραντς ΜπούλονLe calde notti di Lady HamiltonΗ λαίδη της αμαρτίαςσερ Γουίλιαμ Χάμιλτον1969Oh! What a Lovely WarΑυτός ο υπέροχος πόλεμοςσερ Ντάγκλας ΧέιγκRun Wild, Run FreeΕλεύθερος σαν τον άνεμοαγρότηςΔεκαετία 19701970Adam's WomanΗ γυναίκα του καταδίκουσερ Φίλιπ ΜακντόναλντRyan's DaughterΗ κόρη του ΡάιανΜάικλ1971DulcimaΗ άπιστηκύριος Πάρκερ1972Young WinstonΤα ταραγμένα χρόνια ενός γίγανταστρατηγός ΚίτσενερLady Caroline LambΛαίδη ΚαρολίναΤζορτζ Κάνινγκ1973Oklahoma CrudeΟ μαύρος χρυσόςΚλίον Ντόιλ1975The Human FactorΣφαγή εν ψυχρώΜάικ Μακάλιστερ1976Trial by Combatσυνταγματάρχης Μπέρτι Κουκ1977The Devil's AdvocateΟ συνήγορος του διαβόλουΜπλέιζ Μέρεντιθ1978The Big SleepΟ επιθεωρητής Μάρλοου ξαναχτυπά!επιθεωρητής Τζιμ ΚάρσονThe Thirty Nine StepsΤα τριάντα εννέα σκαλοπάτιαΣκάντερ1979The Quatermass ConclusionΦρικτή απειλήκαθηγητής Μπέρναρντ ΚουότερμαςZulu DawnΗ επέλαση των Ζουλούσερ Χένρι Μπαρτλ ΦρερΔεκαετία 19801982GandhiΓκάντιβαρόνος Τσέμσφορντ1983SaharaΣαχάραΚέιμπριτζ1986When the Wind BlowsΌταν φυσάει ο άνεμοςΤζιμ (φωνή)1987Who's That GirlΠιάστε το κορίτσιΜοντγκόμερι ΜπελΔεκαετία 19901993The Big Freezeδανδής1994Deadly AdviceΦονική συμβουλήΤζακ ο Αντεροβγάλτης1995The GrotesqueΓκροτέσκοσερ Έντουαρντ Κλέγκχορν1996HamletΆμλετγέρος βασιλιάς1997BeanΜπιν: Η υπέρτατη ταινία καταστροφήςπρόεδρος1998CatsΓκαςΔεκαετία 20002003Bright Young ThingsΆγρια νιάτακύριος2005Lights2αλήτης

 Παραπομπές 

 Εξωτερικοί σύνδεσμοι 


 It's Not Just Michael Powell: British Films of the 30s, 40s and 50s
 Sir John Mills Theatre – Eastern Angles
 planet625.com
 Photographs and literature
 John Mills συνέντευξη, British Entertainment History Project

Κατηγορία:Άγγλοι ηθοποιοί θεάτρου
Κατηγορία:Άγγλοι ηθοποιοί μουσικού θεάτρου
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Νικητές Κυπέλλου Βόλπι Καλύτερου Ηθοποιού
Κατηγορία:Βραβευμένοι με Χρυσή Σφαίρα Β΄ Ανδρικού Ρόλου
Κατηγορία:Βραβευμένοι με Όσκαρ Β' Ανδρικού Ρόλου